Public procurement notice: Contract Award Notice
Published: 2020-09-23
Buyer: Københavns Kommune - Børne- og Ungdomsforvaltningen
Country: DK
Contract type: Supplies
Procedure: Open procedure
CPV classification: 48100000 | 72000000
Award criteria: The most economic tender

Technical requirements: Med nærværende udbud ønsker ordregiver at indgå kontrakt om et standard fagsystem (elektronisk børnejournal), der er udviklet specifikt til og understøtter de fagspecifikke opgaver i den kommunale sundhedspleje, herunder sundhedsplejens ydelser og faglige registreringer med barnet i centrum. Tilbuddet skal omfatte etablering, vedligeholdelse, uddannelse, drift, teknisk support samt anvendelsessupport.
Børne- og Ungdomsforvaltningen og Sundhedsplejen i Københavns Kommune (herefter: KK) ønsker et standard fagsystem (elektronisk børnejournal) som er intuitivt og smidigt i dagligt brug, nemt at tilpasse til den enkelte bruger og har en base der understøtter et stabilt driftsmiljø uafhængigt af sundhedsplejerskens fysiske placering eller elektronisk device. Systemet skal have barnet i centrum, tage udgangspunkt i barnets/familiens ressourcer og styrker, og være tilpasset sundhedsplejens arbejdsområder. Systemet skal samtidig understøtte, at de konkrete ydelser er dynamiske og udvikler sig løbende, ligesom sundhedsplejens organisatoriske rammer ligeledes er dynamiske. Systemet skal i meget høj grad understøtte arbejdsgange med fokus på mindre tidskrævende dokumentation, både hvad angår overordnede arbejdsgange og konkrete registreringer. Antallet af børn og enheder taget i betragtning, er det vigtigt at systemet smidigt kan understøtte enkel håndtering af disse, både for den enkelte sundhedsplejersker og for systemadministrator. Anvendelsen af systemet skal understøttes af en faglig kompetent og proaktiv supportorganisation, der aktivt indgår i fejlsøgning og -rettelse, og som anvender systematisk sagshåndtering der muliggør dokumentation og rapportering til centrale driftsmedarbejdere i Københavns Kommunes. Systemet har kritisk betydning for Børne- og Ungdomsforvaltningen (herefter: BUF) og derfor er en fastlagt beredskabsplan med processer for alarmering af driftsforstyrrelser efter fastlagt kategorisering efter alvorlighedsgrad af høj betydning.
— Et system, som er designet til sundhedsplejen, dvs. tager udgangspunkt i sundhedsplejens fagterminologi og understøtter de centrale faglige behov.
— Driftsstabilitet i en kompleks anvendelseskontekst: hjemmebesøg, på skolen, på kontoret, undervejs mellem lokationer og i samspil med forskellige typer af hardware og software.
— Leverandør med professionel systemgovernance, f.eks. med hensyn til opdateringer og fejlhåndtering og driftsrapporter af driftsforstyrrelser.
— Brugervenlig support med indsigt i brugernes dagligdag og villighed til løsningsorienteret samarbejde.
— Levering af uddannelse af systemets brugere, løbende opdatering af brugervejledninger, der følger systemændringer og opkvalificering af superbrugere ved større opdateringer.
— Leverandør indstillet på de særlige forhold, som gælder for Københavns Kommune sammenlignet med mindre kommuner: Organisatorisk, it-strukturmæssigt og i størrelse både hvad angår antal brugere og antal børn og familier. BUF forventer et konstruktivt samarbejde i forhold til at få leveret en løsning, som fra starten opfylder disse betingelser.
— Mulighed for at journalens grundstruktur kan tilpasses til Københavns Kommunes sundhedsplejes ydelsesprofil og særlige indsatser og udviklingen heri, samt sundhedsplejens organisatoriske setup.
— Et system der med integrationer muliggør et smidigt samarbejde med andre aktører, herunder kommunikation med sundhedssektoren via MedCom standarder samt kommunikation med borgere.
— Et system, hvor det er lige så enkelt at få data ud som ind, og som giver god mulighed for at afrapportere omkring sundhedstilstanden for de københavnske borgere, samt sundhedsplejens ydelser.
— En leverandør der er indstillet på at arbejde innovativt, proaktivt og brugercenteret for løbende at sikre et opdateret og tidssvarende system, hvad angår generel systemudvikling og brugervenlighed samt organisatoriske, tekniske og lovmæssige ændringer, der vedrører KK og sundhedsplejen specifikt.
— Et system der løbende opdateres i takt med nye vejledninger og lovgivning, samt nye faglige standarder.
For beskrivelse af optioner henvises til udbudsbekendtgørelsesnummer 2020/S 131-320730 offentliggjort i EU-tidende den 9. juli 2020, nr. II.2.11).
Præcise oplysninger om klagefrist(er): I henhold til LBK nr. 593 af 2. juni 2016 om lov om Klagenævnet for Udbud gælder følgende klagefrister i relation til gennemførelse af udbud: